S-6175/2019

Dómur

Mál þetta, sem dómtekið var 13. janúar 2020, var höfðað með ákæru lögreglustjórans á höfuðborgarsvæðinu, dags. 1. nóvember 2019 á hendur:

„X, kt. [...]

Höfðabakka 1, Reykjavík, fyrir eftirtalin brot:

I

Brot í nánu sambandi og barnaverndarlagabrot með því að hafa [...] 2017, í ökuferð um [...] í ótilgreindri bifreið, hótað barnsmóður sinni, A, kt. [...], lífláti og líkamsmeiðingum, þar á meðal með því að „brjóta andlitið“ á henni. Í framhaldi af ökuferðinni veittist ákærði ítrekað með ofbeldi að A á heimili ákærða og móður hans að [...], með því að henda A nokkrum sinnum utan í hurð þannig að hnakki fer í, taka hana […] hálstaki […], klóra hana, halda í hendur hennar og rífa í hár hennar, ýta henni í gólfið […] allt þeim afleiðingum að A hlaut mar og grunna yfirborðsáverka í andliti, mar á hægri upphandlegg, yfirborðsáverka á hægri framhandlegg, yfir herðablöðum beggja vegna og við hægra hné sem og tognun og ofreynslu á hálshrygg og á lendarhrygg. Dóttir ákærða og A, B, kt. [...], var viðstödd á heimilinu þegar brotið átti sér stað og með því beitti ákærði hana ógnunum og sýndi henni yfirgang og ruddalegt athæfi.

Mál nr. [...]

Telst þetta varða við 1. mgr. 218. gr. b. almennra hegningarlaga nr. 19/1940 og 1. og 3. mgr. 99. gr. barnaverndarlaga nr. 80/2002.

II

Fíkniefnalagabrot með því að hafa, [...] ágúst 2018, haft í vörslum sínum 1,05 grömm af kókaíni sem lögregla fann við húsleit í íbúð [...], þar sem ákærði var staddur.

Mál nr. [...]

Telst þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1,05 grömmum af kókaíni sem lögregla lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Í þinghaldi 13. janúar sl. viðurkenndi ákærði brot sín skýlaust að undanskildum tilteknum ákæruatriðum í I. kafla ákærunnar. Féll ákæruvaldið frá þeim hluta ákærunnar og var það bókað í þingbók.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur samkvæmt framlögðu sakavottorði ekki áður verið fundinn sekur um ofbeldisbrot eða ofbeldistengt brot. Sakarferill hans hefur ekki áhrif á refsingu hans nú. Síðast var hann með dómi Héraðsdóms [...] 2019 dæmdur til að greiða sekt vegna aksturs undir áhrifum fíkniefna og fleiri fíkniefnalagabrota. Þar áður var hann einnig dæmdur til greiðslu sektar með dómi Héraðsdóms [...] 2019 vegna aksturs undir áhrifum fíkniefna. Brot hans nú eru framin fyrir uppkvaðningu þessara dóma og verður honum því dæmdur hegningarauki í samræmi við ákvæði 78. gr. almennra hegningarlaga.

Við ákvörðun refsingar er litið til játningar ákærða. Ákærði kvaðst hafa fullan hug á að snúa lífi sínu til betri vegar og hætta neyslu fíkniefna. Hefði hann farið í meðferð sem væri yfirstandandi. Í málinu liggur fyrir vottorð læknis [...] þar sem staðfest er að ákærði sé í búsetuúrræði á [...]. Til þyngingar horfir að háttsemi ákærða var alvarleg og ruddaleg en ákærði veittist m.a. að brotaþola í viðurvist ungs barns þeirra. Vísast í þessu sambandi til 1. tl. og 6. tl. 1. mgr. 70. gr. almennra hegningarlaga.

Talsverður dráttur varð á meðferð málsins hjá ákæruvaldinu sem ákærða verður ekki um kennt. Atvik áttu sér stað [...] 2017 en ákæra var gefin út 1. nóvember 2019.

Samkvæmt framansögðu og jafnframt með vísan til 77. gr. almennra hegningarlaga þykir hæfileg refsing ákærða ákveðin fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Þá eru með vísan til ákvæða í ákæru gerð upptæk 1,05 g af kókaíni sem lögregla lagði hald á.

Ákærði greiði málsvarnarþóknun skipaðs verjanda síns G-kk-ef S-x-x R-kk-ef lögmanns, 189.720 krónur og 44.900 krónur í annan sakarkostnað.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, X, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,05 g af kókaíni Ákærði greiði málsvarnarþóknun skipaðs verjanda síns G-kk-ef S-x-x R-kk-ef lögmanns, 189.720 krónur og 44.900 krónur í annan sakarkostnað.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 17. janúar 2020

Við ákvörðun refsingar er litið til játningar ákærða. Ákærði kvaðst hafa fullan hug á að snúa lífi sínu til betri vegar og hætta neyslu fíkniefna. Hefði hann farið í meðferð sem væri yfirstandandi. Í málinu liggur fyrir vottorð læknis [...] þar sem staðfest er að ákærði sé í búsetuúrræði á [...]. Til þyngingar horfir að háttsemi ákærða var alvarleg og ruddaleg en ákærði veittist m.a. að brotaþola í viðurvist ungs barns þeirra. Vísast í þessu sambandi til 1. tl. og 6. tl. 1. mgr. 70. gr. almennra hegningarlaga.

Talsverður dráttur varð á meðferð málsins hjá ákæruvaldinu sem ákærða verður ekki um kennt. Atvik áttu sér stað [...] 2017 en ákæra var gefin út 1. nóvember 2019.

Samkvæmt framansögðu og jafnframt með vísan til 77. gr. almennra hegningarlaga þykir hæfileg refsing ákærða ákveðin fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Þá eru með vísan til ákvæða í ákæru gerð upptæk 1,05 g af kókaíni sem lögregla lagði hald á.

Ákærði greiði málsvarnarþóknun skipaðs verjanda síns G-kk-ef S-x-x R-kk-ef lögmanns, 189.720 krónur og 44.900 krónur í annan sakarkostnað.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, X, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,05 g af kókaíni Ákærði greiði málsvarnarþóknun skipaðs verjanda síns G-kk-ef S-x-x R-kk-ef lögmanns, 189.720 krónur og 44.900 krónur í annan sakarkostnað.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 17. janúar 2020